คลังเด้งรับนวัตกรรมการเงินแบบใหม่
นายวิสุทธิ์ ศรีสุพรรณ รมช.คลัง กล่าวปาฐกถาพิเศษหัวข้อ นโยบายการคลังการเงินเพื่อรองรับการเปลี่ยนแปลง ในงานสัมมนา โลกเปลี่ยน คลังปรับ จัดโดยสำนักงานเศรษฐกิจการคลัง (สศค.) ว่า นโยบายการคลังจะต้องปรับเปลี่ยนให้ทันกับกระแสโลกที่เปลี่ยนแปลงอย่างรวดเร็ว โดยปัจจุบันทุกเวทีการประชุมระดับนานาชาติจะพูดถึงการเปลี่ยนแปลงด้านเทคโนโลยีและนวัตกรรม โดยเฉพาะฟินเทค หรือไฟแนนเชียล เทคโนโลยี (Financial Technology) ที่กำลังมาแรง ซึ่งอาจทำให้มีการแข่งขันอัตราดอกเบี้ยกันรุนแรงขึ้น และส่งผลดีต่อผู้บริโภค ขณะ เดียวกัน ก็ยังมีเรื่องระบบการชำระเงินด้วยอิเล็กทรอนิกส์ (อีเพย์เมนต์) ที่กระทรวงการคลังกำลังผลักดันอยู่ในขณะนี้,ทั้งนี้ ที่ผ่านมา การเปลี่ยนแปลงโครงสร้างประชากรโลกที่เข้าสู่สังคมสูงอายุมากขึ้น กำลังถูกกล่าวถึงในหลายเวที แม้แต่การประชุมธนาคารโลกก็มีการหยิบยกประเทศไทยขึ้นเป็นกรณีนำเสนอว่ามีอัตราการเกิดต่ำ และเสียชีวิตต่ำ กำลังแรงงานลดลง ต้องนำเข้าแรงงานจากประเทศ เพื่อนบ้าน ซึ่งจะส่งผลกระทบต่อภาระทางการคลังและค่าใช้จ่ายภาครัฐในอนาคต นอกจากนี้ ยังมีประเด็นการเปลี่ยนแปลงด้านภูมิอากาศที่ส่งผลกระทบทำให้เกิดน้ำท่วม ภัยแล้ง รวมถึงปัญหาหมอกควันข้ามชาติ ทั้งหมดนี้ต้องนำมากำหนดเป็นนโยบายเศรษฐกิจมหภาคเพื่อแก้ปัญหา ซึ่งที่ผ่านมารัฐบาลพยายามปรับให้ระบบเศรษฐกิจไทยหันมาพึ่งพาเศรษฐกิจภายในประเทศมากขึ้น สำหรับการวางแผนทางด้านการคลังระยะยาวนั้น จะต้องวางโครงสร้าง 3 ด้าน เพื่อรองรับการเปลี่ยนแปลง คือ 1.การยกระดับขีดความสามารถแข่งขันของประเทศ 2.กระทรวงการคลังเพื่อสังคม และ 3.การสร้างความโปร่งใส มีธรรมาภิบาล.
นายวิสุทธิ์ ศรีสุพรรณ รมช.คลัง กล่าวปาฐกถาพิเศษหัวข้อ นโยบายการคลังการเงินเพื่อรองรับการเปลี่ยนแปลง ในงานสัมมนา โลกเปลี่ยน คลังปรับ จัดโดยสำนักงานเศรษฐกิจการคลัง (สศค.)ว่า นโยบายการคลังจะต้องปรับเปลี่ยนให้ทันกับกระแสโลก
สำนักงานเศรษฐกิจการคลัง,นโยบายการคลัง,ปรับเปลี่ยนนโยบายการคลัง,ไฟแนนเชียล เทคโนโลยี,อีเพย์เมนต์,ระบบการชำระเงินด้วยอิเล็กทรอนิกส์,กระทรวงการคลัง,ข่าวเศรษฐกิจ,ข่าว,ไทยรัฐออนไลน์,ไทยรัฐ,หนังสือพิมพ์ไทยรัฐ